
A Asociatia 
(id) “Iosif cel Milostiv” 
Jena a -Arad- 
ji) 


= tc dci a e dea 


O mână întinsă către cei sărmani 
- Comunitate filantropica Arad 


Vă invită la conferinţa duhovnicească 


+ Săptămâna viitoare, marţi, de la ora 19, în sala mare a ui C6 INSCAMHĂA 
vom avea bucuria să-i ascultăm într-un dialog despre viaţa de fa- : E = 
milie, pe părintele Nicolae Tănase de la Valea Plopului şi Fă hlsld CREȘI IMa 
pe părintele Ştefan. Această întâlnire mult-aşteptată în perioada 
săracă în conferinţe din pandemie, este posibilă cu ajutorul fraţi- 
lor de la Asociaţia Sf. Iosif cel Milostiv. În aceeaşi zi, dar de la ora 
17, în sala festivă a Facultăţii de Teologie, va conferenţia PS Silu- 
an, episcopul românilor din Ungaria. 


Invitaţi: 
Id N [ete] ETMEPEEIE 


de la Valea Plopului 


Pr. Ştefan Negreanu 
Facultatea de Teolo rtodoxă 
“Ilarion V. Fele: 
* În această perioadă două prunce din obşte au primit Taina Sf. 
Botez: Elena, al patrulea copil al lui Mircea şi al Anastasiei, şi Sala Mare 
Ilaria, mângâierea dată de Dumnezeu părinţilor Adrian şi Mari- Teatrul Clasic 
na. “Ioan Slavici” 
-Arad- 
* S-au împlinit 40 de zile de când a adormit sora Ileana, mama 
părintelui Ionel Cotocea. Dumnezeu să o aşeze cu drepţii! 


Intrarea liberă 


Cei care doresc să susțină activităţile asociației noastre, cât și construirea unui așezământ social, 
cu posibilitatea de a oferi o masă caldă, pentru a ajuta oamenii nevoiaşi, o pot face donând 
în urna care se află la intrare sau în contul: 
RO25BTRLRONCRT0S560766101 - Banca Transilvania 


+ Arhimandritul Nicodim Dimules- 
cu, Proinstareţul Mănăstirii Crasna din 
judeţul Prahova, a trecut la cele veşnice 
înainte de Sf. Paşti. EI a slujit biserica în 
acest loc timp de mai bine de 50 de ani. 
(sursa: basilica.ro) 


* Au început înscrierile la cel mai mare 
Festival de Filme Ortodoxe din lu- 
me, Byzanfest, ediţia 2022. Competi- 
ţia acceptă scurtmetraje şi lungmetraje cu 
teme de spiritualitate sau de inspiraţie 
creştin ortodoxă. Termenul limită de tri- 
mitere a filmelor la cea de a șaptea ediţie a 
festivalului este 1 august. (sursa: basili- 
ca.ro) 


Ierom. Savatie Baştovoi - 


FEŢELE TRISTEŢII 


„Uneori, tristeţea convieţuieşte cu noi ca animalele sălbatice care se furişează fără să le 
vedem, ca o pasăre ascunsă sub acoperiş, ca şoarecele care fuge cînd se aprinde lumina. 
Simţim că este pe undeva, dar nu ştim în care ascunziș al sufletului petrece. Alteori, 
tristeţea e ca o degerătură într-o noapte de primăvară, despre care nu ştim dacă a stri- 
cat floarea copacilor sau nu. Deşi, între toate arătările tristeţii, există şi cea pe care În- 
suşi Dumnezeu o trimite, odată cu fericirea lacrimilor celor curăţitoare de păcate.” 


Savarie başrovoi 


E EȚELE 
MI TriSTEȚII 


arte de-suflet-folositoare despre multele chipuri în care tristețe; 
se abate asupra omului, cu pilde și cugetări din viața mea 


CATHIShiA 


Numărul 15 (LXXXIII) 


Maxihna 


Foaie ortodoxă pentru sufleţ 


8 mai 2022 


AUTONOMIA 
BOLNAVĂ 


a omului fără de Hristos 


G G În cazul pruncilor sau al celor bomavi de demenţă, neputinţa fizică sau psi- 
hică nu îi face mai puţin uniţi cu Hristos când se împărtăşesc. 


A 

În lumea de azi omul este asaltat de 
păreri, idei, concepte şi chiar teorii 
„Ştiinţifice” pe care nu are curajul să 
le conteste. Însă schimbarea pe care 
o aduc acestea este una esenţială 
pentru conştiinţa creştinului care se 
străduieşte să-şi ducă viaţa într-un 
mediu secularizat şi tot mai ostil. 


Una dintre urmările vieţuirii fără de 
Dumnezeu este demenţa, o boală ce 
a devenit comună între generaţiile 
vârstnice şi nu numai. lată câteva 
întrebări pe care ştiinţa şi medicina 


le ridică tot mai puternic în ultima 
vreme în legătură cu această boală: 


e omul afectat de această boală 
mai poate fi considerat o 
persoană cu care se poate 
comunica? 

e există un stadiu al acestei boli 
în care din subiect, bolnavul 
ajunge să fie considerat obi- 
ect fără viaţă? 

e ce defineşte o persoană: utili- 
tatea şi funcţionalitatea ei? 


Filosoful grec Protagoras din veacul 


al V-lea înainte de Hristos a devenit 
celebru prin expresia sa: omul — 
măsură a tuturor lucrurilor. 
După ce Mântuitorul a dat adevă- 
rata măsură a lucrurilor, căci 
numai  Dumnezeu-Omul este 
aceasta, a venit Renaşterea care a 
redescoperit şi pus pe tapet ideea 
grecului antic, de care s-a îndrăgos- 
tit tot Occidentul (şi aici emblematic 
este faimosul portret al omului schi- 
ţat de Leonardo da Vinci). De 
atunci, omul a redevenit autonom şi 
dornic de control. 


când Tu încaleci caii Tăi şi Te sui în 
carele Tale de biruință... (Avacum 3, 8) 


„Mă văd pe mine asemenea unui cal rătăcind fără călăreț. 
Oricine îl află îl încalecă şi îl duce unde îi e voia.” (Avva Isa- 
ia) Acest cuvânt se potriveşte oricărui creştin care umblă neînşeuat şi 
neînfrânat duhovniceşte. De îndată ce îl descalecă o patimă, îl încalecă 
alta. De îndată ce se satură de una, rămânând întru deznădejde, se lasă 
încălecat de alta, cu nădejdea deşartă că aceea îl va face fericit. Un astfel 
de om nu are un călăreț care să-l îndrepteze pe calea cea adevărată, fără 


a se abate spre dreapta sau spre stânga. Singurul călăreț care s-ar cuveni să fie întâmpinat cu bucurie este Duhul cel 


sfânt şi puternic. 

Iar în zilele noastre, autonomia a 
ajuns la extrem prin controlul 
aproape total pe care omul a 
crezut că l-a dobândit asupra 
mediului şi celorlalţi oameni 
prin tehnologie. Dreptul de a ale- 
ge şi de a controla este socotit scopul 
ultim al existenţei umane. Însă de- 
menţa a făcut ca omul să-şi piardă 
autonomia pe care credea că o are. 
El era sigur că deţine controlul asu- 
pra vieţii şi morţii sale, dar Dumne- 
zeu, printr-o boală precum demenţa, 
îi arată cât de efemer este acest con- 
trol. 


Oamenii de ştiinţă de azi despart cu 
totul unitatea lăsată de Dumnezeu 
între suflet, duh şi trup. Astfel, ei 
văd ființa umană ca pe o materie 
moartă aflată în mişcare. Iar tran- 
splantul de organe nu a făcut decât 
să adâncească acest proces de redu- 
cere a persoanei: dacă funcţia cogni- 
tivă este viabilă (respectiv centrii 
situaţi în partea superioară a creie- 
rului — neocortexul), atunci omul 
este privit ca o persoană. Dacă nu, el 
devine un simplu ansamblu de 
părţi componente ce pot fi folo- 
site. Din păcate, antropologia con- 
temporană a ajuns să exacerbeze 
locul trupului în această ecuaţie, şi, 
ca într-un sport extrem, a permis 
atitudini extreme faţă de trup, indi- 
ferent de riscuri şi de principiile eti- 
ce. 


Dacă ar fi să comparăm moartea 
cerebrală, care duce la oprirea func- 
ţiilor neocortexului, cu demenţa, 
care presupune o diminuare trepta- 


tă, în timp, a acestor funcţii, neo- 
platonicienii contemporani pot ve- 
dea o asemănare puternică între 
acestea două, omul devenind în am- 
bele cazuri un simplu depozit de or- 
gane. De aici şi până la a cere euta- 
nasierea celor bolnavi de demenţă şi 
folosirea organelor acestora nu mai 
este decât un pas. 


Însă omul e mai mult decât biologie 
sau fizică ori chimie. Din păcate, 
prin această gândire despre autono- 
mia omului, el este privit ca persoa- 
nă doar dacă se poate îngriji de sine 
însuşi în mod independent. Să nu ne 
mire că acest mod de a gândi a 
dus la faptul că pruncii din 
pântecele mamelor nu sunt 
consideraţi persoane, pentru 
că nu sunt autonomi. 


J.C. Larchet, teologul francez, arăta 
că la cealaltă extremă s-au situat 
catolicii care au ajuns să separe tru- 
pul de om, considerând materialul 
drept ceva căzut, dacă nu chiar dră- 
cesc. Insă Dumnezeu l-a făcut pe om 
trup şi suflet şi nicio parte a persoa- 
nei umane nu trebuie privită ca ceva 
imperfect sau inferior, căci toate le-a 
făcut Dumnezeu bune foarte. Când 
Mântuitorul a aflat de moartea lui 
Lazăr, EI a lăsat în mod intenţionat 
să treacă 4 zile până a ajuns în Beta- 
nia, pentru că iudeii aveau credinţa 
că sufletul mai poate zăbovi în trup 
cel mult 3 zile de la moartea omului 
şi astfel să fie încredinţaţi de cutre- 
murătoarea minune a învierii unui 
mort de 4 zile. Aşadar, omul este 
întreg, deplin, doar trup şi suflet 


împreună. Atâta vreme cât nu a mu- 
rit cu trupul, sufletul e încă acolo, iar 
omul este o persoană deplină, 
chiar dacă mintea suferă de o 
boală. 


Sf. Irineu de Lyon spune că sufletul 
şi duhul sunt părţi ale omului, dar 
ele nu reprezintă singure omul. Iar 
Sf. Grigorie de Nyssa arată că sufle- 
tul nu este anterior trupului, ci este 
făcut de Dumnezeu deodată cu aces- 
ta. Ca atare, şi invers vorbind, în 
cazul unei persoane care suferă de 
demenţă, cum s-ar putea pune pro- 
blema că trupul este singurul care 
rămâne? 


Împărtăşania este cel mai profund 
lucru care i se poate întâmpla omu- 
lui, căci îi implică toate funcţiile, atât 
cele fizice (prin simţuri — văz, auz, 
miros, gust, pipăit), cât şi cele meta- 
fizice. Omul mănâncă şi apoi devine 
ceea ce mănâncă. Or, în cazul prun- 
cilor sau al celor bolnavi de demen- 
ţă, neputinţa fizică sau psihică nu îi 
face mai puţin uniţi cu Hristos când 
se împărtăşesc, iar Impărtăşania îi 
atinge ca persoană întreagă, trup şi 
suflet. 


Întorcându-ne la întrebările iniţiale 
— despre omul devenit obiect, dacă 
suferă de demenţă -, atâta vreme 
cât omul are posibilitatea unirii 
cu Hristos, nu avem dreptul să 
facem din el un simplu obiect! 


Dr. Daniel B. Hinshaw 
(om de ştiinţă ortodox) 


ÎN TĂCERE 


în tăcere 
aştepţi lumina să treacă 


prin straturi adânci de durere 


ai aflat 


că dragostea-i mai veche decât 


P.N, 


omul 
de crezi - spune-i luminii 


cât bine ţi-a făcut 


prin zări opace 


raze necreate surâd transparenţei 


aşteptând rugăciune 


Cuvântul ce rupe tăcerea 
trimite Lumina 


prin straturi adânci de durere 

săracul!”. Unii credeau, alţii huleau, 
că adică Isaia săracul e vrăjitor şi 
aduce prăpastie asupra satului. Ba 
unul mai arțăgos grăi că n-ar fi rău 
să meargă imediat şi să dea foc coli- 
bei, iar pe Isaia să-l gonească din 
sat. 


Însă gospodarul Tumeleacă zicea: 


- Ce-aveţi cu Isaia? El nu face rău 
nimănui şi nu trage pe nimeni de 
mânecă să-l miluiască. E un om 
sfânt şi acoperă satul împotriva 
mâniei Domnului, Care, dacă ar fi 
după dreptate, mult ar trebui să ne 
pedepsească după păcatele noastre. 


Un alt om grăi liniştit: Drept e, aşa- 
i. 


În Joia Mare, Tumeleacă se duse şi 
el la colibă. Văzu lumina jucând în 
ape lucitoare, iar din ea se desfăcu o 
vedenie ce aducea la chip chiar cu 
Mântuitorul. Pe urmă se duse la tata 
-părintele să-i spună ce a văzut. 


Veni şi Sfânta zi a Vinerei Mari. Spre 
miezul nopţii, din mulţimea adunată 
la biserică, se alesese un pâlc de să- 
teni şi, înţeleşi din ochi, deodată 
porniră spre coliba lui Isaia săracul. 
Noaptea era senină şi mângâioasă. 
Stelele străluceau molcome pe cer, 
de parcă se rugau şi ele. Gospodarii 
mergeau în tăcere spre marginea 
satului. Aveau în suflet şi-o blândă 


spaimă, gândindu-se ce vor face 
când vor vedea minunea. La ochiul 
mic de geam al colibei clipocea o 
lumină. Oamenii se apropiară în 
vârful picioarelor, stăpâniţi de tăce- 
re. Privind înăuntru, unul se trase 
înspăimântat, şoptind uşor: 
„Doamne!”. Privi altul — la fel; cei- 
lalţi tot aşa. „Doamne!”, şi amuţiră 
toți. 


Ce văzură? În coliba săracă, Isaia sta 
întins pe laviţa goală, având la căpă- 
tâi o lumânare de ceară. Dar nu era 
Isaia săracul, nu! Era chiar Mântui- 
torul, aidoma cu Cel pe care Îl văzu- 
seră pictat pe Epitaf la Biserică. În 
palmele şi picioarele uscate de sufe- 


rință, precum şi în coastă înfloriseră, 
trandafirii, semne de sânge. Iar chi- 
pul îndurerat avea în jur o lumină 
albă, neclintită şi străvezie. 


Oamenii se traseră într-o parte, în- 
chinându-se. Tumeleacă se ruga: 
„Doamne, Dumnezeule, nu ne lă- 
sa!”. Pe urmă păşiră în sat la părin- 
tele şi-i spuseră ce văzuseră cu ochii 
lor. Iar tata-părintele le zise: 


- Nu vă spăimântaţți şi nici nu vă 
lăsaţi cotropiţi de îngrijorare, căci 
în Cartea Sfântă se zice că în cel 
sărac sălăşluieşte Insuşi Mântuito- 
rul nostru. 


A doua zi sătenii găsiră mort pe Isaia 
săracul în coliba lui şi dacă ai fi stat 
să priveşti bine, chipul lui uscat adu- 
cea cu cel al Mântuitorul, aşa cum se 
vedea cusut în Epitaful de la Biseri- 
că. Gospodarii îl îngropară în ziua de 
Paşti, petrecându-l cu evlavie până- 
n ţintirim. Tumeleacă zise: 


- Ferice de Isaia săracul, că a murit 
cum a murit! 


Altul zise: 
- E semn mare pentru satul nostru. 
La care Tumeleacă zise: 


- Numai să ținem seamă de el... 


versuri 


Când cerul şi-a vărsat lacrimile sale, 
L-ai răsplătit cu cele mai frumoase culori; 
L-ai sărutat şi a apărut curcubeul iubirii, 


Al legământului făcut odinioară 


Omului pierdut în furtuna vieții; 
Când ai pictat norii negri cu umbre aurii în jocuri de culori, 


I-ai adunat în palma Ta şi ai suflat vânt puternic să-i împrăştie; 
Lăsând cerul senin îmbrățișat de soarele strălucitor, 


Te-ai aplecat duios spre fiecare gân- 


ganie şi firicel de iarbă, 


Încredinţându-i de dragostea Ta; 
Te-ai întâlnit cu florile câmpului, lă- 
sându-te ademenit de parfumul lor; 
Te-ai oprit în faţa cascadelor, ascul- 


tându-le povestea, 


Ai cuprins pădurea, lăsându-i ca dar 


Taina Ta; 


Ai mângâiat şi ai sărutat tot, 
Surprizându-le fiorii dragostei, într- 


un oftat adânc; 


Te-ai smerit până în adâncurile pă- 


mântului, şi ai înviat tot! 


MARIANA (GERMANIA) 

ISAIA SĂRACUL 


Vă poftim să pătrundeţi în lumea minunată şi plină de credinţă a satului românesc 
de la sfârşitul veacului XIX-lea, descrisă cu deosebit har de scriitorul Al. Lascarov- 
Moldovanu. Vi-o oferim spre bucuria inimii şi spre aducerea-aminte de limbajul 

binecuvântat al poveștilor copilăriei. 


Zvonul se lăţi în sat cum se răsfiră 
pe văi umbra norilor. Un sătean pe 
nume Tumeleacă veni la preot şi-i 
spuse că văzuse în coliba lui Isaia 
săracul, o lumină mare şi cum din 
ea s-a desfăcut o vedenie ce aducea 
la chip chiar cu Mântuitorul. 


- Taică părinte, zise 'Tumeleacă, 
iacă! Cu ochii aceştia am văzut! Ce- 
o fi asta? Semn mare pentru satul 
nostru acum în preajma Paştilor. 


Părintele tăcu, îşi duse mâna peste 
frunte şi pe urmă grăi simplu: 


- Să ne rugăm lui Dumnezeu, Tu- 
meleacă! 


Isaia era cel mai sărac din sat. Avea 
părul lung şi citea adesea dintr-un 
Ceaslov. Stătea într-o colibă mică la 
marginea satului, iar în ea se aflau o 
laviţă goală, un scăunel şchiop şi o 
vatră rece. El nu făcea rău nimănui 
şi-n calea oamenilor umbră multă 
nu arunca. Trăia simplu cu sărăcia 
lui şi cu Dumnezeu în suflet. Oame- 
nii, unii îi dădeau câte ceva, cei mai 
mulţi, nu-l ţineau de ştire, ca omul 
prins numai de nevoile lui şi străin 
între alții. 


Isaia săracul nu ţinea de rău pe ni- 
meni, ci numai pe sine se asuprea şi 
zicea: 


- Doamne, uită pe păcătosul robul 
Tău, Isaia săracul; uită-l cu bună- 
tățile Tale şi pedepseşte-l, că drept e 
să fie aşa, după faptele lui cele rele 
şi păcătoase. 


Lua pe urmă un băț lustruit la cap şi 
se pornea încet-încet spre schitul de 
călugări din apropiere, unde căpăta 
puţină milostenie şi cuvânt bun. 
După aceea se întorcea la coliba lui 
şi sta singur, numai cu Dumnezeu 
deasupra, şi citea încet şi gângăvit 
din Ceaslovul căpătat de la fratele 
Nicodim de la schit. 


Se apropiau Sfintele Paşti. Cerul se 
limpezise după lungile ploi, drumu- 
rile se zbiciseră sub căldura bună a 
soarelui, iar zările se bolteau largi 
spre marginea pământului. Copiii 
forfoteau pe uliţă, iar gospodarii 
curăţau curţile. Veneau Paştile. 


La coliba lui Isaia săracul venise o 
babă ca să-l întrebe ceva despre o 
nevoie a sufletului ei, că auzise ea că 
are multă ştiinţă în capul lui. Isaia 
stătea pe laviţa goală şi privea în 
pământ. E drept că atunci se gândea 
la Mântuitorul, Care a zis că dacă 
unuia dintre aceşti frați mai mici ai 
Mei ai făcut, Mie Mi-ai făcut. 


Când a dat baba cu ochii de Isaia, s- 
a oprit îndată în loc, a dus mâna la 
gură, de mirare a îngălbenit şi i s-au 
muiat picioarele. Isaia i-a spus: 


- Ce-i, babă Catinca? 


Femeia a holbat ochii mari, a căzut 
în genunchi şi a amuţit. Doar atât a 
putut să şoptească: „Doamne!” şi pe 
urmă n-a mai putut îngăima nimic. 
Și-a împreunat mâinile ca pentru 
rugăciune și s-a plecat smerită în 
lutul colibei. 


Isaia săracul nu putea pricepe ce e 
cu baba Catinca. Se plecă spre ea şi 
cu mare blândeţe îi puse mâna pe 
umăr. Femeia tresări şi gemu iară: 
„Jartă-mă,  Doamne!”. Era în 
Miercurea din Săptămâna Mare. 


Când veni în sat, baba Catinca spuse 
lămurit cumătrului Dinu, vecinul: 


- Cumetre, cumetre, ce mi-a fost dat 
să văd astăzi în coliba lui Isaia să- 
racul! 


Gospodarul zise cu mirare: 
- Ce-ai văzut, cumătră Catincă? 


- Ce să văd, cumetre? Credeam c- 
am să mor şi n-o să am parte de 
aşa de mare binecuvântare. Ajung 
la colibă şi intru. Ce văd înăuntru? 
Pe lavița săracului cine crezi că 
stătea? Chiar Domnul nostru lisus 
Hristos, în carne şi oase, cum Îl vezi 
în icoana din dreapta Altarului! 
Stătea şi Se uita în jos. Când S-a 
uitat la mine, mi-am pierdut cum- 
pătul, am căzut în genunchi şi-am 
amorțit. Mi-a grăit două vorbe, dar 
eu n-am auzit nimic. Mi se dusese şi 
auzul. Se uita la mine cu mare dul- 
ceaţă. Aşa de strălucitoare era lu- 
mina din jurul Lui, că mi-am 
pierdut vederea. 


Cumătrul Dinu asculta şi se minuna. 
Baba nu se vedea a minţi şi graiul ei 
era plin de adevăr şi evlavie. Pe ur- 
mă, Joi vestea a împânzit tot satul. 
Om cu om de se-ntâlneau, asta îşi 
spuneau: „S-a arătat Domnul nos- 
tru lisus Hristos în coliba lui Isaia 

CUI dC OIL. 
GI TUNARI MANIA 


Cel între sfinţi Părintele nostru 
Grigorie Palama s-a născut la Con- 
stantinopol în anului 1296, din părinţi 
binecinstitori şi aleşi, Constantin şi 
Kali. Evlavia familiei Palama era aşa 
de mare încât s-ar putea zice că era 
una monahală, având în centrul ei 
numai rugăciunea. 


Constantin Palama era senator, fiind 
sfetnic al împăratului Andronic al II 
-lea Paleologul. EI trăia viaţa isihas- 
tă în toată plenitudinea ei. De aceea, 
deşi se afla mereu la palatul imperial 
şi se întâlnea cu o mare mulţime de 
oameni zilnic, sobrietatea şi trezvia 
îl făceau să se întoarcă mereu spre 
sine şi spre Dumnezeu printr-o per- 
manentă atenţie şi neîncetată 
rugăciune. 


Familia a avut 6 copii, 4 băieţi şi 2 
fete, din care unul a murit de prunc, 
iar ceilalţi au ajuns cu toţii monahi. 
De îndată ce se năşteau, Constantin 
îi apropia pe copii de oamenii du- 
hovniceşti, deoarece considera că în 
acest fel ei ar putea fi modelaţi într- 
o legătură plină de afecţiune cu 
Dumnezeu 


Iată acum o întâmplare petrecută în 
familia Palama. Odată au mers la 


PALAMA, 
o familie de 
sfinți 


Mănăstirea Sfântului Foca, călăto- 
rind cu corabia, ca să poată vorbi cu 
un stareţ sfânt aflat acolo. Când erau 
deja pe mare, tatăl lui Grigorie şi-a 
dat seama că nu aveau nimic să îi 
ducă părintelui, căci, grăbindu-se, 
au uitat acest amănunt. Constantin s 
-a mâhnit, însă a lăsat totul în seama 
lui Dumnezeu şi s-a rugat să îi ajute. 
Apoi s-a aplecat şi şi-a înmuiat mâ- 
na în valuri, scoțând din apă un bi- 
ban foarte mare. Arătându-l familiei 
sale, toţi s-au minunat, cântând apoi 
cântări de laudă lui Dumnezeu cel ce 
face minuni. Ajungând la mănăstire, 
i-au povestit duhovnicului lor des- 
pre pescuirea neaşteptată care era o 
binecuvântare de la Dumnezeu. Po- 
trivit Patriarhului Filothei Kokkinos 
(1300-1379), cel ce a scris viaţa 
Sfântului Grigorie, asemenea întâm- 
plări nu erau rare în viaţa familiei 
Palama. 


Constantin Palama nu a trăit mult. 
Cunoscându-şi mai dinainte pleca- 
rea de la cele vremelnice la cele veş- 
nice, şi-a lăsat dregătoria şi s-a făcut 
călugăr. În 1303, la scurtă vreme 
după tunderea în monahism cu ace- 
laşi nume, Constantin a adormit cu 
pace în Domnul. La moartea tatălui 
său, micul Grigorie încă nu împlini- 


se şapte ani, fiind cel mai tânăr din- 
tre fraţi. 


Atunci când soţia sa, mama Sfântu- 
lui Grigorie, s-a apropiat de soţul ei, 
aflat pe patul morţii, și l-a rugat să-i 
ceară împăratului favoarea de a-i lua 
copiii sub protecţia sa din prietenie 
şi respect, el nu a consimţit, ci, pri- 
vind către icoana Prea Sfintei Născă- 
toare de Dumnezeu, a spus: „îmi 
las copiii nu în grija acestor 
stăpâni efemeri şi pământeşti, 
ci în grija împărătesei tuturor, 
Maica împărăției Cerurilor”. 


Bunul nume al părintelui lor îi va 
face pe copii să-şi dorească să-i calce 
pe urme. Atunci când Grigorie şi 
fraţii săi au fost văzuţi la palat, dem- 
nitarii de rang înalt sau cei de un 
rang inferior au spus: „Aceştia sunt 
copiii sfântului”. 


Familia Sfântului Grigorie Palama a 
fost canonizată în ziua de 20 decem- 
brie 2009, la prăznuirea Sfântului 
Ignatie Teoforul, prin hotărârea 
Sfântului Sinod al Patriarhiei Ecu- 
menice. 


I.-G. 


Scoală-te, zidirea Mea, scoală-te chipul Meu şi cel ce eşti făcut după chipul Meu! Scoală să mergem de 
aici, din iadul cel de jos! Căci tu eşti întru Mine, şi Eu întru tine; o faţă persoană] suntem, una şi ne- 
despărțită. Pentru tine Eu, Dumnezeul tău, M-am făcut fiu al tău. Pentru tine Eu, Stăpînul, am luat chi- 
pul tău, al robului. Pentru tine Eu, Cel se sunt mai presus de ceruri, am venit pe pământ şi dedesubtul 
pământului. Pentru tine, omul, M-am făcut ca un om neajutorat, întru cei morţi slobod. Pentru tine, cel 
ce ai ieşit din grădină, Eu din grădină M-am vândut ludeilor şi în grădină M-am răstignit... 


SF. EPIFANIE DE SALAMINA (12 mai 403) 

Lecţia istoriei 


In 1948, majoritatea (peste 75%) 
bunicilor şi străbunicilor noştri erau 
ţărani. lar ceea ce s-a întâmplat cu ei 
în momentul în care comuniştii au 
impus colectivizarea, ne urmăreşte 
pe noi acum. Dacă ne găsim puterile 
împuţinate, dacă avem şi alte proble- 
me, toate sunt din această cauză. 
Putem spune că după venirea comu- 
nismului în România, avem de-a face 
cu decapitarea ţării, adică a minţii ei, 
a sufletului ei, a ce aveam mai bun. 


Ce fel de decapitare? Agrară în pri- 
mul rând. Dacă acum constatăm că 
nu a mai rămas mare lucru din satele 
noastre şi ne vom întreba de ce, vom 
găsi în această decapitare agrară un 
mare răspuns. Apoi a fost vorba şi de 
o decapitare intelectuală, pentru că 
cei mai luminaţi, mai buni şi mai 
capabili oameni ai noştri au intrat în 
închisori; toţi cei care au avut coloa- 
nă vertebrală şi au avut un cuvânt de 
spus. De asemenea, comuniştii au 
reuşit o decapitare socială, adică a 
unei întregi clase sociale, care a fost 
distrusă. Decapitarea politică de 
atunci a născut viermii politici de 
acum, care se târăsc numai după cio- 
lan. Apoi decapitarea culturală, din 
toate punctele de vedere. Şi ce să mai 
vorbim despre decapitarea religioa- 
să... 


Revenind la ţăranul român, la noi în 
ţară, alături de URSS, s-a făcut cea 
mai dură reformă agrară din toate 
ţările comuniste. Am fost „gubernie” 
sovietică şi colectivizarea s-a aplicat 
la cele mai dure standarde comunis- 
te, într-un stat în care 75% erau ţă- 
rani. Şi totul s-a făcut cu o mare per- 
fidie. 


În timpul primului război mondial, 
regele Ferdinand a mers prin tranşee 
şi i-a întărit pe soldaţii români astfel: 
dacă luptaţi cu vitejie, veți primi 
pământ, cum n-aţi avut niciodată. 
Astfel că, în 1921, în România a avut 
loc cea mai radicală reformă agrară 


din Europa: pe lângă pământul pe 
care-l avea, fiecare familie a mai pri- 
mit aprox. 4 hectare. 


În 1945, comuniştii veniţi la putere, 
adică guvernul Groza, ca să înşele 
populaţia ţărănească şi să dobân- 
dească sprijinul românilor — căci 
majoritatea primilor comunişti erau 
fie ruşi, fie evrei, fie unguri, fie ţigani 
-, începe o nouă reformă agrară, de- 
clarând — ce minciună! — susținerea 
proprietăţii private mici ţărăneşti. 
Mai dau câte un hectar unora sau 
altora, se creează Frontul Plugarilor 
şi sunt crezuţi. 


Însă în 1948, când comunismul ajun- 
ge deplin la putere, va începe colec- 
tivizarea. Aceasta a ţinut din 1949, 
până în 1962, având 2 faze: 


e 1949-1953, când moare Stalin — 
marele Stalin, care ne-a adus liberta- 
te, cum trebuia să strige românii în 
lozinci („Stalin şi poporul rus liber- 
tate ne-au adus!”). Până şi lopata 
mare cu care lucrau în fabrici şi uzi- 
ne o numiseră inima lui Stalin. Și 
acum acesta nu mai era. Atunci înce- 
tează pentru un timp colectivizarea, 
căci murise „tătucu”. Românii au fost 
bucuroși, dar nu au avut de ce. Siste- 
mul şi-a pus alt cap, poate nu atât de 
criminal pe față, dar mergând în ace- 
eaşi direcţie, căci Moscova s-a trezit 
mai ales după revoluţia maghiară din 
1956, continuând să implementeze 
chiar mai bine comunismul în toate 
ţările aservite ei. 


e 1056-1962; s-a făcut o colectiviza- 
re nebună, astfel că niciun stat din 
Europa comunistă nu a avut un pro- 
cent atât de mare de colectivizare: 
96% din terenul arabil a fost confis- 
cat de către stat. Iar reuşita s-a făcut 
prin presiune, condamnări, proce- 
se... Cei mai harnici ţărani au fost 
eliminaţi. S-a distrus solidaritatea 
dintre ţărani prin crearea unei false 
opoziții între chiaburii satelor şi ţă- 
ranul simplu şi fără prea mult pă- 


Dezlesarea 
prezentului 


PRIN ÎNȚELEGEREA 
TRECUTULUI (4; 


Preofr Ștefan 


mânt. Apoi au fost puşi în frunte, cei 
mai de jos dintre oameni, analfabeți, 
chiar criminali, care executau întoc- 
mai ordinele primite. Averile au fost 
confiscate, iar oamenii deportaţi în 
Bărăgan (de exemplu, mii de bănă- 
ţeni au fost duşi acolo). 


În 1962 se încheie procesul de colec- 
tivizare, rămânând în proprietatea 
ţăranilor doar acele terenuri greu 
accesibile, de pe dealuri. În acel an, 
Gheorghiu-Dej a chemat la Bucureşti 
11.000 de ţărani, ca o replică a celor 
11.000 de ţărani uciși în răscoala din 
1907 (această cifră însă fusese umfla- 
tă de comunişti), care să arate biru- 
inţa proletariatului şi a ţărănimii, 
care aşa de mult a biruit, încât li s-a 
luat totul. Atunci s-a declarat înche- 
ierea colectivizării în România. 


Această colectivizare a însemnat în 
primul rând distrugerea sufletească a 
milioane de oameni, dezrădăcinarea 
lor. Faptul că în fost Iugoslavie, Un- 
garia sau Polonia, ţăranii au rămas 
cu o mică proprietate agricolă, aceas- 
ta a însemnat pentru ei să mai dăinu- 
ie ca naţiune, să mai aibă mintea în- 
treagă şi sufletul în oase ca oameni, 
să rămână altfel decât noi. De ce a 
fost atât de dură colectivizarea în 
România? Pentru că am avut cele 
mai multe Iude. Deşi în Cehoslovacia 
şi Bulgaria procentul de colectivizare 
era aproape de 90%, ţăranii care 
munceau acel pământ erau plătiţi ca 
muncitorii din fabrici. Pe când la noi 
cel mai de râs era ţăranul care lucra 
în CAP. Ce pensii de batjocură pri- 
meau aceştia! "Țăranul român a fost 
umilit, obligat să fure, că altfel mu- 
reau de foame. De aceea, când româ- 
nii au scăpat de comunism, au fugit 
în toată Europa şi o parte au început 
să fure. 


Aşadar, ca să înţelegem ce se întâm- 
plă cu noi, trebuie să înţelegem ce s-a 
întâmplat cu neamul acesta în comu- 
nism, ce schimbări majore au fost 
impuse în sufletele românilor. 

Cuvinte de întărire 


Trăitor în plină perioadă comunistă (a trecut la Dom- 
nul în anul 1970), Sf. Amfilohie a cunoscut îndeaproa- 
pe toate problemele apărute în societate şi în fiecare 
suflet în parte din cauza decăderii morale şi ateismului 
susţinut de stat. EI va fi ca un ghimpe în faţa autorităţi- 
lor comuniste, care l-au urmărit, prigonit, arestat, 
alungat, iar, în cele din urmă, otrăvit, pentru a nu mai 
trezi conştiințele oamenilor care îl cercetau zi de zi în 
număr foarte mare. A fost canonizat după căderea co- 
munismului şi atunci au aflat despre el şi celelalte po- 
poare ortodoxe. Este prăznuit în data de 12 mai. 


Iată câteva dintre cuvintele sale, care au ajuns până la 
noi. 


Socotea că rădăcina păcatului celor clevetitori, ne- 
săţioşi şi lacomi constă în nepăsare şi apatie sufleteas- 
că. 


Părintele nu avea o părere favorabilă despre privitul la 
televizor, susținând că acesta nu face altceva decât să 
înrobească şi să răvăşească sufletul omului. După ce 
priveşte diferite show-uri televizate, e puţin probabil ca 


„Ziua este pentru 
ascultare, noaptea 
pentru rugăciune” 


SF. AMFILOHIE 
DE LA POCEAEV 


cineva să mai simtă nevoia de a se ruga, şi dacă vrea cu 
tot dinadinsul să o facă, nu reuşeşte să se roage decât 
cu buzele, în vreme ce inima sa rămâne departe de 
Domnul. „Mântuirea nu este un lucru simplu. Nu 
pot băga cu de-a sila modul de gândire mântuitor în 
capul nimănui. Munciţi şi rugați-vă voi înşivă! Dacă 
vrei să te mântuieşti, fii orb, surd şi mut”. 


O persoană care nu merge la biserică, nu se spovedeşte 
şi nu primeşte Sfânta Împărtăşanie este lipsit de harul 
Duhului Sfânt. Şi aceasta face ca majoritatea societăţii 
să fie bolnavă psihic şi sufleteşte. Aceste carenţe pot fi 
compensate prin multă rugăciune. 


Nu scăpa prilejul să afirme că şi copiii sunt crescuţi, în 
zilele noastre, neascultători, mândri, fără ruşine, şi 
apoi devin posedaţi de cel rău. Invăţându-i smerenia pe 
aceşti copii, părintele îi sfătuia să îşi ceară iertare de la 
părinţii lor. Este de trebuinţă ca omul să aibă în sufle- 
tul său dragoste pentru aproapele pentru a nu respinge 
pe nimeni sub nici un motiv. 


LOCuri anevoioase 


din Psaltire 


Psalmul 118, vs. 45 


„Am umblat întru lărgime, că poruncile Tale am căutat” 


Origen zice că dragostea lui Dumnezeu face în sufletele oamenilor bună încăpere, căci dragostea nu se strâm- 
torează. lar această dragoste către Dumnezeu este căutarea şi isprăvirea poruncilor lui Dumnezeu. Că a zis 
Domnul: de Mă iubiți, ţineţi poruncile Mele. Drept aceea, cel ce caută după dreptate poruncile lui Dum- 
nezeu, întru desfătare umblă, adică vieţuieşte întru lărgime. Fiindcă cel ce iubeşte pe Domnul toate le suferă 
şi toate le rabdă, şi, după cuviinţă, nu are nicio strâmtorare. 


